
'Überall Luthers Worte': Gwerthuso Dylanwad Martin Luther ar Wrth-Semitiaeth y Natsïaid.
Mae rhai yn dadlau ni allwn siarad am erchyllterau a ddigwyddodd yn yr Almaen Natsiaidd yn y blynyddoedd 1933 i 1945, yn dilyn arweinyddiaeth Adolf Hitler heb gysylltu ‘a linear connection from Luther to Hitler.’[footnoteRef:1] Y rheswm dros fy niddordeb ag ymglymiad Martin Luther yn y Trydydd Reich yn dyddio yn ôl i’m Taith Astudio i Ferlin lle ymwelais â’r Topography of Terror lle oeddwn ni wedi dod hyd i arddangosfa a oedd yn darllen 'Überall Luthers Worte’, sydd yn cyfieithu i ‘Mae geiriau Luther ymhobman.’ Ym 1937, gwnaeth y Diwinydd Protestannaidd yr Ugeinfed Ganrif, Dietrich Bonhoeffer wedi dadlau ‘mae geiriau Luther ymhobman, ond wedi troi wyneb i waered o’r gwirionedd i hunan-twyll.’ [footnoteRef:2] [1:  Gerhard Falk., The Jew in Christian Theology: Martin Luther’s Anti-Jewish Vom Schem Hamphoras, Previously Unpublished in English, and other Milestones in Church Doctrine Concerning Judaism., td, 55., (McFarland & Company Inc Publishers, 1992.) 
]  [2:  Luther 2017., “Luther’s words are everywhere: Exhibition on Luther during National Socialism.”.,                        < https://www.luther2017.de/en/news/luthers-worte-ueberall-schau-zu-luther-im-nationalsozialismus/ > (Dyddiad Mynediad 24/10/18)] 

Doeddwn i fethu deall pam oedd yr arddangosfa yn darllen y geiriau yma. Ym mha gyd-destun y mae geiriau Luther ymhobman? Yn gychwynnol, roedd yn aneglur sut y gall un gysylltu'r pensaer chwedlonol y Diwygiad Protestannaidd a oedd wedi hoelio eu 95 Thesis ar ddrws yr Eglwys Gatholig ym Wittenberg efo'r Unben drwg-enwog yr Ugeinfed Ganrif. Gyda hyn, penderfynais ymchwilio ymhellach i geisio deall beth oedd Bonhoeffer yn eu meddwl. Yr hyn a oeddwn i wedi canfod, nad oedd Bonhoeffer yn yr unig berson i wneud y cysylltiad rhwng Luther a Hitler. Penderfynais fod y pwnc yma yn ddiddorol am fy nhraethawd hir am fod eisiau archwilio ymhellach i werthuso dylanwad Luther ar wrth-Semitiaeth y Natsïaid; ochr yn ochr â gwaith academig ysgolheigion ac arbenigwyr yn y maes i ddehongli i ba raddau y gallwn briodoli gwrth-Semitiaeth y Natsïaid i Luther.

Strwythur y Traethawd Hir
Pennod 1: Cyflwyniad
Mae pennod 1 yn cynnwys fy nghyflwyniad i’r traethawd hir. Yma, byddaf yn gosod fy nghwestiwn ymchwil, hynny yw, gwerthuso dylanwad Luther ar wrth-Semitiaeth y Natsïaid, gan esbonio'r rhesymau dros ddewis y pwnc penodol yma. Yn ogystal, byddaf yn rhoi crynodeb byr o benodau olynol y traethawd hir. Mae hyn yn bwysig er mwyn dangos sut byddaf yn cyfeirio ateb y cwestiwn ymchwil ac i esbonio'r dull methodolegol y traethawd hir. Efallai yn y bennod yma, bydd angen gynnal adolygiad llenyddiaeth fer i ddangos sut y mae yn cyfrannu at y drafodaeth academaidd.
Pennod 2: O Heddwch i Heintiau
Ffocws y bennod yma yw trafod bywyd Luther, eu gyrfa a'u llenyddiaeth. Mae’r bennod yma wedi eu selio’n helaeth o lenyddiaeth gynradd a ffynonellau academaidd gan ysgolheigion. Byddaf yn cyffwrdd llyfryddiaeth Luther i ddeall pam y daeth ei gredoau dod i sylw, tarddiad ei chredoau tra cyffwrdd ar beth oedd wedi eu dylanwadu.  Ymhellach, byddaf yn archwilio agwedd Luther tuag at yr Iddewon, trwy geisio asesu ei ddogfen Ganwyd Iesu Grist yn Iddew yn 1523, gan geisio egluro eu barn am pam oedd yn bwysig dangos parch a chariad Cristnogol tuag at yr Iddewon er mwyn berswadio troi Iddewon tuag at Gristnogaeth.
Yn ychwanegol, byddaf yn edrych ar y newid sylweddol yn agwedd Luther tuag at yr Iddewon am fod ugain mlynedd yn ddiweddarach, cyhoeddodd Luther ddwy ddogfen a enwir Am yr Iddewon a’u Celwyddau ac Vom Schem Hamphoras, dwy ddogfen wenwynig mae rhai ysgolheigion yn dadlau sydd wedi newid y dynged yr Iddewon. Yn ogystal, byddaf yn cyffwrdd ar sut wnaeth credoau Luther yn cael eu derbyn yn y blynyddoedd a chanrifoedd ar ôl Luther a cyn tarddiad yr Almaen Natsiaidd. Byddaf yn dadansoddi y dogfennau a ysgrifennwyd gan Luther ar yr Iddewon er mwyn asesu a oedd casineb Luther tuag at yr Iddewon yn cymell diwinyddol neu gymell hiliol. Mae pwrpas y bennod yma yw cael dealltwriaeth fanwl o Luther y dyn eu hun, a'u llenyddiaeth sydd yn y pendraw yn mynd i gyfrannu at ateb fy nghwestiwn ymchwil ar gyfer fy nhraethawd hir.  
Pennod 3: Cwblhau'r Diwygiad yr Almaen yn y Trydydd Reich
Bydd y bennod yma yn ymchwilio sut oedd Luther wedi dylanwadu ar Hitler a’r Natsïaid. Pwrpas y bennod yma yw archwilio sut oedd y Natsïaid wedi defnyddio credoau Luther yn bwrpasol. Mae’r fethodoleg yn y bennod yma nid yn unig yn destunol ond yn weledol hefyd. Byddaf yn ymchwilio archifau hanesyddol er mwyn archwilio propaganda Natsïaid megis posteri ac erthyglau, yn fwyaf pennaf archwilio gwaith Julius Streicher, golygydd y cylchgrawn, Der Stürmer. Byddaf yn edrych ar sut wnaeth yr Eglwys defnyddio geiriau Luther wrth gefnogi gwrth-Semitiaeth Hitler. Amcan y bennod yma yw helpu fi ateb y cwestiwn, i ba raddau allwn ni dweud mai Luther wedi dylanwadu ar wrth-Semitiaeth y Natsïaid?  Ymhellach, byddaf yn gwerthuso a yw gwrth-Semitiaeth y Natsïaid wedi cymell yn ddiwinyddol neu yn hiliol? Byddaf yn defnyddio gwaith a barn bersonol o ysgolheigion am y pwnc trwy gydol fy nhraethawd hir megis Dr. Christopher Probst a Heiko Oberman er mwyn datblygu dadl i ba raddau allwn ni priodoli gwrth-Semitiaeth Natsïaid gyda Luther.
Pennod 4: Dylanwadau arall ar wrth-Semitiaeth Hitler
Mae’n hanfodol i osgoi cyflwyniad unochrog yn y traethawd hir yma, felly byddaf yn edrych ar ddylanwadau eraill ar wrth-Semitiaeth Hitler a’u Natsïaid. Yn y bennod yma, byddaf yn defnyddio ffynonellau cynradd megis Mein Kampf Hitler, a ysgrifennwyd ym 1925 lle gallwn archwilio rhagdybiaeth Hitler cyn iddo ddod i rym yn 1933. Byddaf yn archwilio sut roedd ideoleg Hitler yn cael ei weithredu am resymau hiliol ac er ei fod yn chwarae ar waith Luther, does dim amheuaeth fod yna ffactorau eraill a oedd yn fwy dylanwadol i’w gymhellion. Byddaf yn ymchwilio ar bolisïau Natsïaid megis Deddfau Nuremberg ym 1935 lle gwelwn gasineb tuag at yr Iddewon yn gweithredu’n llawn rym ar sail hil. Edrychaf ar ysgolhaig Lucy Dawidowics am fod yn ddefnyddiol wrth iddi ganolbwyntio’n benodol ar gamdriniaeth yr Iddewon yn yr Almaen Natsïaid. Y bennod yma yn cyfrannu at fy nghwestiwn ymchwil y traethawd hir er mwyn deall ffactorau cysylltiedig eraill a oedd yn ysgogi gwrth-Semitiaeth Hitler a’r Natsïaid er mwyn fy nghynorthwyo dod i gasgliad, i ba raddau y mae Luther yn dylanwadu ar wrth-Semitiaeth Natsïaid.
Pennod 5: Casgliad
I gloi, mae’n amlwg mai fy mhrif ffocws y traethawd hir yw gwerthuso dylanwad Luther a’r wrth-Semitiaeth y Natsïaid, ond mae’n bwysig trafod dylanwadau eraill a oedd wedi gyrru gwrth-Semitiaeth y Natsïaid. Yma, gobeithio’n dod i ganlyniad i ba raddau oedd y Natsïaid wedi defnyddio gwaith Luther er mwyn weithredu gwrth-Semitiaeth yn yr Almaen Natsïaid a dod i gasgliad pa ddylanwadau oedd eu prif gymhelliant i weithredu yn erbyn y genedl Iddewig.

